b"\n_START_ARTICLE_\nMoj de\xc5\xbenik je lahko balon\n_START_SECTION_\nVsebina pravljice\n_START_PARAGRAPH_\nDeklica po imenu Jelka je imela na trati za hi\xc5\xa1o svoj \xc5\xa1otor, kateri je bil rumeni de\xc5\xbenik. Jelka je tekala okoli \xc5\xa1otora in se igrala s svojo novo rde\xc4\x8do \xc5\xbeogo. Skozi okno so jo pri igri opazovali mama, o\xc4\x8de, dedek, babica in teta ter jo opozarjali, da naj pazi na svojo novo \xc5\xbeogo. Jelka je \xc5\xbeogo vrgla visoko v zrak in \xc5\xbeoga je padla v bli\xc5\xbenji potok. Mama, o\xc4\x8de, dedek, babica in teta so bili jezni\xc2\xa0 nanjo in na njeno nepazljivost. Jelka ni mogla gledati jeznih obrazov, zato se je skrila pod svoj de\xc5\xbenik, ga mo\xc4\x8dno prijela za kljuko, zaprla o\xc4\x8di in \xc5\xa1epetala:\xc2\xa0\xc2\xbbMoj de\xc5\xbenik je lahko balon.\xc2\xab\xc2\xa0Njen de\xc5\xbenik je res poletel visoko v nebo. Vsi njeni so zaskrbljeni gledali za njo. Ko pa je deklica odprla o\xc4\x8di, je videla pod seboj ljubljanske hi\xc5\xa1e, dvori\xc5\xa1\xc4\x8da, ma\xc4\x8dko, ki se je grela na vrhu hi\xc5\xa1e, \xc5\xa1katle (to so bili avtomobili iz pti\xc4\x8dje perspektive), ter pike (ljudje), ki so mrgolele sem in tja. Jelka je u\xc5\xbeivala v poletu nad Ljubljano. In imela je res lep son\xc4\x8den razgled na dogajanje v Ljubljani. Obkro\xc5\xbeila je Ljubljanski grad, odpotovala do Tivolija in tukaj je zagledala prelep cvetli\xc4\x8dni vrt na katerem pa niso rastle navadne ro\xc5\xbee, rastli so klobuki vseh barv in oblik. Jelka je zaprla svoj de\xc5\xbenik in se tukaj ustavila. V tej \xc4\x8dude\xc5\xbeni de\xc5\xbeeli je sre\xc4\x8dala svoje vrstnike, ki so \xc5\xbeiveli v isti ulici in s katerimi se ni smela igrati, ker so star\xc5\xa1i precenili, da v njihovi dru\xc5\xbebi ne bi bila preve\xc4\x8d varna. V tej de\xc5\xbeeli pa se je lahko igrala z njimi. Vsak je nadel svoj klobuk in postal je to kar je klobuk predstavljal. Eden izmed otrok je postav vseviden in Jelka ga je prosila, da naj poi\xc5\xa1\xc4\x8de njeno izgubljeno \xc5\xbeogo. Ko je dobila nazaj svojo \xc5\xbeogo se je lepo poslovila in s sabo vzela tudi nekaj klobukov, katere je potem doma razdelila. Nobeden je ni mogel o\xc5\xa1teti zaradi izginotja. Ko so si nataknili vsak svoj klobuk, so postali to kar so si vedno \xc5\xbeeleli. Dedek je postal general, babico je klobuk pomladil, mama je postala najlep\xc5\xa1a gospa v mestu, o\xc4\x8dka profesor, teta pa filmska igralka. Imela pa je \xc5\xa1e majhno sestro katero je komaj kdo opazil. Ko si je poveznila svoj klobuk, je rekla da je zlata ribica. Jelka pa ni imela klobuka, je pa imela de\xc5\xbenik, ki je lahko postal balon.\n_START_SECTION_\nOsebe\n_START_PARAGRAPH_\nJelka, mama, o\xc4\x8dka, dedek, babica, teta, otroci in Jelkina sestra Anka\n_START_SECTION_\nDogajalni kraj\n_START_PARAGRAPH_\nLjubljana in \xc4\x8dude\xc5\xbena de\xc5\xbeela sredi tega mesta\n_START_SECTION_\nDogajalni \xc4\x8das\n_START_PARAGRAPH_\nnekega son\xc4\x8dnega dne\n_START_SECTION_\nInterpretacija\n_START_PARAGRAPH_\nJelka je deklica, ki ima stroge star\xc5\xa1e, saj ji niti tega ne dovolijo, da bi se igrala s svojimi vrstniki, zato se vedno igra sama in se zateka v svoj domi\xc5\xa1ljijski svet. V tem svetu najde vse tisto kar ji star\xc5\xa1i odvzemajo (igro s svojimi vrstniki, spoznavati svet tudi okoli svoje trate). V svojem svetu najde vse tisto po \xc4\x8demer hrepeni. Deklica pa ka\xc5\xbee tudi svojo ustvarjalnost s tem, ko ji v svoji igri zadostuje zgolj navaden de\xc5\xbenik.\n_START_SECTION_\nPrevodi pravljice Moj de\xc5\xbenik je lahko balon v druge jezike\n_START_PARAGRAPH_\nSuncobran balon\xc4\x8di\xc4\x87, Mein Schirm kann fliegen, Le parapluie volant, My umbrella can turn into a balloon, Moj ki\xc5\xa1obran\xc4\x8di\xc4\x87 - moj balon\xc4\x8di\xc4\x87, Moj suncobran mo\xc5\xbee postati balon, Muj de\xc5\xa1tn\xc3\xadk je jako bal\xc3\xb3n, V krajine klob\xc3\xbakov, L'ombrello volante, Moj amrel je pravi balon, Leenan lent\xc3\xa4v\xc3\xa4 sateenvarjo, Moj zontik mo\xc5\xbeet letat"